als_Latn dik_Latn sag_Latn
Ferizaj, 15 mars 2015 – Një pjesë e tyre janë mbuluar nga uji e ato që shpëtuan nga uji u zunë nga therët. Në këtë gjendje të mjerueshme janë varrezat e qytetit në Ferizaj, për të cilat qytetarët po akuzojnë pushtetin lokal se e ka lënë mbas dore kujdesin për to.
“S’pe di a e ka Komuna përgjegjësinë apo Bashkësia Islame”, thotë qytetari Aziz Ibrahimi.
Dikush që është më mirë i informuar po thotë se edhe kur pastrohen varrezat, puna nuk kryhet si duhet.
“Është problem, këto janë varrezat më të mjerueshme”, thotë Faton Vishi.
Bashkësia Islame e këtij qyteti mohon të jetë përgjegjëse për mirëmbajtjen e varrezave të qytetit.
“Varrezat nuk kanë qenë të mirëmbajtura siç duhet, e shkaku ndoshta është edhe gjendja jo e mirë ekonomike”, thotë imami Sylejman Roshaj.
Përgjegjësinë e pranoi kryetari i Komunës, Muharrem Sfarqa. Sipas tij, me formimin e një kompanie të re, shpreson se do të zgjidhet ky problem.
Deri atëherë, kujdesin për varret do ta marrin familjarët e të ndjerëve. /Klan Kosova/
als_Latn als_Latn als_Latn als_Latn als_Latn als_Latn als_Latn als_Latn